In nomine sanctæ et individuæ Trinitatis. Ego Philippus, gratia Dei Francorum rex, notum facio cunctis christianæ religionis cultoribus tam futuris quam præsentibus quod ecclesiam sancti Medardi Stampensis Deo et sancto Benedicto attribui eo tenore ut ibi Deus honoretur et serviatur. Sic autem eandem libero ut libera sit ab omni servitio et si quis Dei fidelis terram vel aliud aliquid huic supradictæ ecclesiæ dare voluerit, sit sicut Robertus, antecessor meus, constituit ac de libertate testimonium perhibuit. S. Hugo, frater regis. S. Walerannus, camerarius. S. dapifer Fridericus. S. Wido, buticularius. S. Alelmus, constabularius. S. Hugo, comes. S. Lisias, camerarius. Actum Pissiaco, anno ab incarnatione Domini MLXXI et rege Philippo regnante anno XI. Præcipio autem ut ibi servi mei jaceant et de suis bonis ibi attribuant (Monogramma). Ego Gausfridus cancellarius relegendo subscripsi.